Rendkívüli települési támogatás


[bookmark: _GoBack]Balatonszárszó Nagyközség  Önkormányzata által biztosítható szociális gondoskodás helyi szabályairól szóló 11/2021. (VIII.12.) számú rendelete alapján nyújtható pénzbeli ellátás.
Az ellátás célja: Önkormányzati rendkívüli települési támogatás nyújtható a létfenntartási gondokkal küzdő személyeknek időszakosan vagy tartósan fennálló létfenntartási gondja enyhítésére.

Hatáskör gyakorlója: Balatonszárszó Nagyközség Önkormányzat Polgármestere 
Illetékesség: Balatonszárszó nagyközség  közigazgatási területe 	

Ügyintézés: 
Balatonszárszói Közös Önkormányzati Hivatal 
8624 Balatonszárszó, Hősök tere 1.  

Ügyintézők: 

Gipp Istvánné	

Ügyfélfogadási idő: 

hétfő: 	      8.00-11.30 
szerda:	      8.00-11.30 és  12.00-15.30
csütörtök: 8.00–11.30
péntek:     8.00-11.30 

Ügyfélfogadás helye: 

Balatonszárszói Közös  Önkormányzati Hivatal
3. számú iroda
8624 Balatonszárszó, Hősök tere 1. 

Telefonos elérhetőség:

84/362-501/122 mellék

E-mail elérhetőség:

balatonszarszo@balatonszarszo.hu

A kérelem elbírálásának határideje: sommás eljárásban 8 nap, teljes eljárásban 60 nap 

Eljárási illeték: az eljárás illetékmentes

A fellebbezésre nyitva álló határidő: döntés kézhezvételétől számított 15 nap



Egyéb információk: 

Rendkívüli települési támogatás állapítható meg annak a létfenntartási gondokkal küzdő személynek, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 130%-át (jelenleg: 37.050,-  Ft), egyedülálló esetén 150%-át (jelenleg: 42.750,- Ft), és önmaga vagy családja létfenntartásáról más módon gondoskodni nem tud, mert
1. tartós betegség vagy rokkantság miatt jelentős jövedelem-kiesése következett be vagy
2. elemi kár, vagy sérelmére elkövetett bűncselekményből anyagi kára keletkezett vagy
  3. nyugdíj vagy a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 3. § (1) bekezdése szerint folyósított ellátás kifizetése a jogosultság megállapításának elhúzódása miatt késik vagy
4. önhibáján kívül legfeljebb 2 havi közüzemi díjhátraléka, lakbérhátraléka halmozódott fel, melyet önerőből nem tud kiegyenlíteni vagy
5. nagyobb összegű, váratlan vagy előre látott kiadásai vannak, amelyeket önerőből nem tud kiegyenlíteni vagy
6. gyermek nevelésével, gondozásával, a nevelésbe vett gyermek családjával való kapcsolattartáshoz, a gyermek családba történő visszakerülésének elősegítéséhez kapcsolódó kiadásai keletkeztek.

A rendkívüli települési támogatást tárgyévben a kérelem benyújtásától kéthavonta nyújtható, maximum évi 6 alkalommal. 

A települési támogatás nem haladhatja meg a tényleges költség mértékét, de maximális összege nem haladhatja meg az öregségi nyugdíj mindenkori legkisebb összegét.
A tárgyévben kifizetett rendkívüli települési támogatás együttes összege  nem haladhatja meg az öregségi nyugdíj legkisebb összegének háromszorosát.

Rendkívüli méltánylást érdemlő esetben hivatalból vagy kérelemre évente legfeljebb egy alkalommal rendkívüli települési támogatás nyújtandó annak a személynek, akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 300%-át (jelenleg: 85.500,- Ft). Ebben az esetben a települési támogatás összege egyedi mérlegelés alapján kerül megállapításra rendkívüli méltánylást érdemlő körülmény egyedi értékelését követően. Egyedi mérlegelés alapján a támogatás mértéke az öregségi nyugdíj mindenkori legkisebb összegének tízszeresét nem haladhatja meg.

A kérelem benyújtásának módja: formanyomtatványon 
A kérelemhez csatolni kell:

      - A kérelmező és a vele egy háztartásban élők jövedelméről szóló igazolásokat,
- a kérelem formanyomtatványon közölt adatokat alátámasztó igazolásokat,
- minden olyan egyéb igazolást, ami a támogatás megállapításának indokoltságát igazolja.

